LISA 1

Dokumendile

Riigihanke algatamine

“Esmatasandi tervisekeskuse investeeringute kava jaoks dokumentide ettevalmistamine”

Hankedokumendid

„Esmatasandi tervisekeskuse investeeringute kava jaoks dokumentide ettevalmistamine“

1. **Lähteülesanne**

Investeeringute kava taotluse koostamine esmatasandi tervisekeskuse kaasaajastamiseks koos sinna juurde kuuluva tasuvus- ja teostatavusanalüüsiga ning finantsanalüüsiga ja esmatasandi tervisekeskuse arengukava koostamine (meetme tegevus 2.4.2., taotlusvorm ja asjakohased juhendid on kättesaadavad Sotsiaalministeeriumi kodulehel <http://www.sm.ee/et/euroopa-regionaalarengu-fond-0>) .

Esitada pakkumus hiljemalt 22.02.2016. a. kell 10.00 digiallkirjastatuna elektrooniliselt e-posti aadressil linnavalitsus@sillamae.ee või saata/tuua Sillamäe Linnavalitsuse aadressil Kesk 27, 40213 Sillamäe (Sillamäe Linnavalitsuse kantselei, tuba 215. Elektronkandjatel esitatud pakkumuse konteiner peab olema volitusi omava isiku poolt digitaalselt allkirjastatud. Elektronkirja teema rida peab olema varustatud käesolevas punktis alllaotuvalt märgitud märgusõnaga ja avamishoiatusega. Paberkandjatel esitatud pakkumuse iga leht peab olema volitusi omava isiku poolt omakäeliselt allkirjastatud. Paberkandjatel esitatava pakkumuse kinnisel pakendil peab sisalduma vähemalt järgmine informatsioon:

* Pakkuja nimi, registrikood/ isikukood ja aadress
* Märgusõna „ESMATASANDI TERVISEKESKUSE DOKUMENDID"
* Tekst: „Mitte avada enne 22.02.2016. a. 2016 kell 10.00"
1. **Nõuded pakkuja kvalifikatsioonile ja nõutavad dokumendid:**
2. Pakkuja kolme järjestikuse majandusaasta (2013-2015) summeeritud netokäive hanke esemega sarnases valdkonnas peab olema kokku vähemalt 50 000 eurot. Pakkuja esitab andmed vastavaliigilise netokäibe kohta aastatel 2013, 2014 ja 2015 (kohustuslik juriidilise isiku puhul).
3. Pakkujal peavad olema töötajad käesoleva hanke läbiviimiseks (kohustuslik juriidilise isiku puhul).

Nõuded projektijuhi haridusele ja erialasele kvalifikatsioonile:

* juriidline, majanduslik, meditsiiniline või sotsiaaltöö alane kõrgharidus;
* Erialane kvalifikatsioon - töökogemus Euroopa Liidu poolt kaasrahastatud tervishoiuprojektide juhina ja töökogemus sotsiaal- ja meditsiiniteenuseid osutava asutuse tipp- või keskastmejuhina vähemalt 3 aasta vältel.
* Eesti keele oskus vähemalt C1 tasemel ning väga hea vene keele osksus.

Pakkuja esitab projektijuhi CV.

Nõuded tasuvus- teostatavusanalüüside (edaspidi TTA) koostamise eksperdi kvalifikatsioonile:

Kogemus vähemalt viie TTA teostamisel, s.h. vähemalt 2 tasuvus- ja teostatavusanalüüsi projektidele, mille maksumus on vähemalt 1 000 000 eurot.

Pakkuja esitab eksperdi CV.

Projektijuht ja ekspert võivad olla ühes isikus, kui mõlema isiku käesolevast dokumendist tulenevad pädevusnõuded on täidetud.

Pakkuja esitatud pakkumus peab olema jõus 90 kalendripäeva pakkumuste esitamise tähtpäevast arvates. Pakkuja peab nõustuma kõikide käesolevast dokumendist tulenevate tingimustega ja hankija eesmärgi saavutamiseks vajalike tööde teostamisega, sh tööde teostamisega, mida ei ole otsesõnu käesolevas dokumendis nimetatud kuid milliste teostamine on otseselt vajalik hankija eesmärgi saavutamiseks. Pakkuja esitab kirjaliku kinnituse käesolevast punktist tulenevate tingimustega nõustumise ja kohta.

1. **Nõuded hinnapakkumisele:**
2. Pakkumusele märgitakse pakkuja ärinimi, registrikood, kontaktandmed ja -isikud ning pakkuja
3. Kinnitus pakkumuses osalemise ja kõigi hinnapäringus esitatud tingimuste ülevõtmise kohta.
4. Pakutav hind esitada lisa 1 teenuste tabeli vormis.
5. Pakkumus tuleb esitada kogu hankelepingu eseme mahu ulatuses.
6. Pakkujal ei tohi olla riiklike või kohalike maksude võlgnevusi RHS §38 lg1 p 4 sätestatu kohaselt.
7. Pakkumusel peab olema kinnitus selle kohta, et pakkumus on kehtiv 90 kalendripäeva.
8. **Pakkumuste hindamine**:

Pakkumuse hindamiskriteeriumiks on madalaim hind. Võrdselt madalaima hinnaga hanketingimustele vastavad pakkumused esitanud Pakkujatele annab Hankija võimaluse pakkumust hinna osas muuta. Kui ka esitatud täiendatud pakkumustest madalaima hinnaga pakkumused on võrdse hinnaga, selgitatakse edukas pakkumus välja ühekordse liisuheitmise teel, mis viiakse läbi Hankija määratud ajal, kohas ja korras ja millest teavitatakse liisuheitmises osalejaid kirjalikult või e-maili teel ette vähemalt 3 tööpäeva.

Hankijal on õigus tunnistada pakkumus hanketingimustele mittevastavaks juhul kui:

pakkuja projektijuhi ning TTA eksperdi kvalifikatsioon ei vasta käesolevas dokumendis nimetatud nõuetele.

pakkuja on esitanud lisatingimusi või muul viisil tingimusliku pakkumuse;

Pakkujal esineb varasemaid oluliste puudustega tehtud töid (sh kuid mitte ainult tähtaegadega hilinemine, tööde tellijatele mittekättesaadav olemine jne), uuringute ja analüüside kvaliteedi puudusi, mille kohta on võimalik hankijal endal või mõnel muul tellijal esitada põhjendatud kirjalikke pretensioone.

pakkumus ei vasta hankedokumentides esitatud tingimusele.

Kahtluse korral pakkuja suhtes, kogub hankija iseseisvalt faktilisi materjale ja nende avastamisel esitab need mittekvalifitseerimise otsuse juurde tõendusmaterjali(de)na.

Hankija jätab endale õiguse tagasi lükata kõik pakkumused igal ajal enne hankelepingu sõlmimist järgmistel juhtudel:

ükski pakkuja ei kvalifitseeru hankele;

pakkujad on esitanud valeandmeid hankija poolt käesolevas dokumendis kehtestatud nõuete osas või ei ole teavitanud hankijat vastavate asjaolude olulisest muutumisest;

kõikide vastavaks tunnistatud pakkumuste maksumused ületavad hankelepingu eeldatava maksumuse ja/või hankija eelarvevahendite võimalused;

hankemenetluse käigus muutuvad hanke väljakuulutamise eeldused (Hankija eelarveliste vahendite kärpimine vms), mis muudavad hankemenetluse otstarbeka realiseerimise võimatuks;

hankelepingu sõlmimine on muutunud võimatuks või ebaotstarbekaks Hankijast sõltumatutel põhjustel;

Eevi Paasmäe

aselinnapea

Lisa 1. Pakkumise vorm tabeli kujul.

|  |  |
| --- | --- |
| Koostatavad dokumendid | Maksumus  |
| tervisekeskuse arengukava |  |
| teostatavus ja tasuvusanalüüs ning finantsanalüüs |  |
| Investeeringute kava taotlus |  |
| Maksumus kokku käibemaksuta |  |
| Käibemaks 20% |  |
| Kogumaksumus |  |
|  |  |
|  |
|  |